02018O0016 — ET — 02.10.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

EUROOPA KESKPANGA SUUNIS (EL) 2018/876,

1. juuni 2018,

asutuste ja filiaalide andmete registri kohta (EKP/2018/16)







I PEATÜKK

ÜLDSÄTTED

Artikkel 1

Reguleerimisese ja eesmärk

1. Käesolevas suunises kehtestatakse RKPde kohustused seoses viitandmete esitamisega ning RIADi haldamise ja andmekvaliteedihaldusega; samuti teavad EKP kohustused seoses andmehalduse korraldusega.

▼M1

2. RIAD on EKPSi üksusi ja nendevahelisi seoseid käsitlevate viitandmete ühine andmekogu. Kooskõlas EKP õigusaktidega nende üksuste aruandlusnõuete kohta aitab RIAD integreerida CSDB, SHSDB ja AnaCrediti, samuti rahaloomeasutuste, investeerimisfondide, väärtpaberistamise tehingutes osalevate finantsvahendusettevõtete, maksestatistikas asjakohaste asutuste, kindlustusseltside ja pensionifondide andmekogud. Sellega võimaldab RIAD tuletada muu hulgas pankade riskipositsioone ja laenusaajate laenukoormust konsolideeritud alusel.

▼B

Artikkel 2

Mõisted

Käesolevas suunises kasutatakse järgmisi mõisteid:

1) „üksus“ (entity) – üks järgmistest üksustest: i) juriidiline üksus; ii) juriidilise üksuse filiaal; iii) ühiseks investeerimiseks loodud ettevõtja; ja iv) muu institutsionaalne üksus, mis ei ole hõlmatud punktidega i–iii;

2) „juriidiline üksus“ (legal unit) – juriidiline isik, mille olemasolu tunnustatakse õiguses eraldiseisvalt üksikisikutest või institutsioonidest, mis võivad olla selle omanikud või liikmed, ja füüsiline isik, kes tegeleb iseseisvalt majandustegevusega;

3) „juriidiline isik“ (legal person) – juriidiline isik määruse (EL) 2016/867 (EKP/2016/13) artikli 1 punktis 5 määratletud tähenduses;

4) „filiaal“ (branch) – tegevuskoht, mis on äriühinguna tegutsevast juriidilisest üksusest õiguslikult sõltuv osa;

5) „peakontor“ (headquarter) – üksus, mis kontrollib ühte või mitut mitteiseseisva äriühinguna tegutsevat mitte-residendist üksust;

6) „ühiseks investeerimiseks loodud ettevõtja“ (collective investment undertaking; UCITS) – mõistet kasutatakse Euroopa Parlamendi ja nõukogu määruse (EL) nr 575/2013 ( 1 ) artikli 4 lõike 1 punktis 7 määratletud tähenduses;

7) „institutsionaalne üksus“ (institutional unit) – mõistet kasutatakse Euroopa Parlamendi ja nõukogu määruse (EL) nr 549/2013 ( 2 ) A lisa punktides 2.12 ja 2.13 määratletud tähenduses;

8) „ettevõte“ (enterprise) – mõistet kasutatakse nõukogu määruse (EMÜ) nr 696/93 ( 3 ) lisa III jao punktis A määratletud tähenduses;

9) „ettevõtete grupp“ (enterprise group) – mõistet kasutatakse määruse (EMÜ) nr 696/93 lisa III jao punktis C määratletud tähenduses;

10) „pangandusgrupp“ (banking group) – finantsüksuste grupp, mis toimib ühe majandusüksusena luba omava krediidiasutuse või finantsvaldusettevõtja poolt teostatava ühise juhtimise kaudu vastavalt määrusele (EL) nr 575/2013 ning mille suhtes kehtib raamatupidamise konsolideerimise kohustus vastavalt rahvusvahelisele finantsaruandlusstandardile (IFRS) 10 ( 4 );

11) „kontroll“ (control) – mõistet kasutatakse määruse (EL) nr 575/2013 artikli 4 lõike 1 punktis 37 määratletud tähenduses;

12) „viitandmed“ (reference data) – RIADi kantud kõik alusandmed, mis kirjeldavad eraldiseisvat üksust ja selle seoseid teiste üksustega;

13) „RIADi kood“ (RIAD code) – pädeva RKP või EKP loodud kordumatu tunnus, mis võimaldab tuvastada RIADi kantud üksuse;

14) „ajutine RIADi kood“ (temporary RIAD code) – RIADi tunnuse formaadist erinevas eelnevalt kindlaksmääratud formaadis tunnus, mille RKP või EKP annab uuele üksusele RIADi kandmisel enne RIADi koodi määramist;

15) „pädev RKP“ (competent NCB) – RIADis tema liikmesriigi residentidest üksuste haldamise eest vastutav RKP;

16) „riiklik pädev asutus“ (national competent authority) – mõistet kasutatakse nõukogu määruse (EL) nr 1024/2013 ( 5 ) artikli 2 punktis 2 määratletud tähenduses;

17) „koostamisreegel“ (compounding rule) – RKP poolt kasutatava iga üksiku andmeatribuudi prioriteetsuse järjekord vasturääkivate andmeallikate puhul;

18) „RIADi keskus“ (RIAD hub) – EKPSis RIADiga seotud tegevuse keskus, mida kasutatakse seoses käesoleva suunise artikliga 3;

19) „resident“ (resident entity) – üksus, mis on resident määruse (EÜ) nr 2533/98 artikli 1 punktis 4 määratletud tähenduses;

20) „tööpäev“ (working day) – kõik päevad, v.a laupäev, pühapäev ja riiklik püha EKPs või asjaomases liikmesriigis;

21) „juriidilise isiku tunnus“ (Legal Entity Identifier; LEI) – juriidilisele isikule antud tähtnumbriline viitekood kooskõlas ISO 17442 standardiga ( 6 );

22) „rahaloomeasutus“ (monetary financial institution; MFI) – mõistet kasutatakse Euroopa Keskpanga määruse (EL) nr 1071/2013 (EKP/2013/33) ( 7 ) artikli 1 punktis a määratletud tähenduses;

23) „investeerimisfond“ (investment fund; IF) – mõistet kasutatakse Euroopa Keskpanga määruse (EL) nr 1073/2013 (EKP/2013/38) ( 8 ) artikli 1 punktis 1 määratletud tähenduses;

24) „finantsvahendusettevõte, FVC“ (financial vehicle corporation) – mõistet kasutatakse Euroopa Keskpanga määruse (EL) nr 1075/2013 (EKP/2013/40) ( 9 ) artikli 1 punktis 1 määratletud tähenduses;

25) „maksestatistikas asjakohane institutsioon“ (payment statistics relevant institution, PSRI) – makseteenuse pakkuja Euroopa Parlamendi ja nõukogu direktiivi (EL) 2015/2366 ( 10 ) artikli 4 kohaselt ja maksesüsteemi haldaja, mis on määratletud juriidilise isikuna ja mis on juriidiliselt vastutav maksesüsteemi haldamise eest;

26) „kindlustusselts“ (insurance corporation; IC) – mõistet kasutatakse Euroopa Keskpanga määruse (EL) nr 1374/2014 (EKP/2014/50) ( 11 ) artikli 1 punktis 1 määratletud tähenduses;

27) „andmeatribuut“ (attribute) – andmeatribuudid, mida esitatakse andmekogumite jaoks käesoleva suunise I ja II lisas;

▼M1

28) „pensionifond“ (pension fund; PF)mõistet kasutatakse Euroopa Keskpanga määruse (EL) 2018/231 (EKP/2018/2) artikli 1 punktis 1 määratletud tähenduses ( 12 );

29) „euro lühiajaline intressimäär“ (Euro short-term rate)mõistet kasutatakse Euroopa Keskpanga määruse (EL) 2019/1265 (EKP/2019/19) artikli 2 punktis 2 määratletud tähenduses ( 13 );

30) „sponsor“ (sponsor)mõistet kasutatakse Euroopa Parlamendi ja nõukogu määruse (EL) 2016/2341 ( 14 ) artikli 6 punktis 3 määratletud sponsorettevõtja tähenduses;

31) „pensioniskeemide haldur“ (pension manager)mõistet kasutatakse määruse (EL) nr 549/2013 A lisa lõikes 5.185 määratletud pensioniskeemide halduri tähenduses;

32) „konfidentsiaalne statistiline teave“ (confidential statistical information)mõistet kasutatakse määruse (EÜ) nr 2533/98 artikli 1 punktis 12 määratletud tähenduses.

▼B







II PEATÜKK

ÜLDSÄTTED RIADi NING ÜKSUSTE VIITANDMETE REGISTRISSE KANDMISE, HALDAMISE, LÄBIVAATAMISE JA ÜLEKANDMISE KOHTA

Artikkel 3

RIADi keskuste asutamine

1. Iga RKP asutab kohaliku RIADi keskuse, mis hõlmab kohalikku asjatundlikkust, teadmisi ja kõiki tehnilisi võtteid, mis on seotud üksusi ja nende grupistruktuure käsitlevate viitandmetega.

2. Kohalikel RIADi keskustel on järgmised ülesanded: a) täita ainsa viitandmete kontaktpunkti ülesannet RIADi jaoks oma liikmesriigis, b) koordineerida oma tegevust muude riiklike pädevate asutustega riigisiseselt, RIADi keskusega ja muude EKPSi keskustega võimaluste piires, et tagada viitandmete täpsus, õigeaegsus ja kooskõla kõikide RIADis registreeritud residentidest üksuste osas, ja c) tagada võimaluste piires üksuste tunnuste kooskõlaline kasutus muudes andmebaasides, et võimaldada erinevate andmekogumite ühilduvus ja sünkroniseerimine.

3. EKP asutab keskse RIADi keskuse, millel on järgmised ülesanded: a) koordineerida RIADi keskuste tööd, b) jälgida ja vajadusel teha ettepanekuid RIADi juhtimisraamistiku muutmise kohta käesoleva suunise alusel, mida hindab statistikakomitee, c) kontrollida andmekvaliteeti, ja d) kolmandates riikides residendiks olevate üksuste viitandmete haldamine.

Artikkel 4

Viitandmete RIADi sisestamine

1. RKPd kasutavad kõiki võimalikke meetmeid, et kõik asjakohased üksused RIADis õigesti sisestada ja viitavad neile ühetaoliselt RIADi koodi kasutades, olemata nende residentsuse riigist.

2. RKPd haldavad nende liikmesriikide residentidest üksuste viitandmeid ja püüavad võimalikult suurel määral tagada nende õige registreerimise RIADis vastavalt eelnevalt kindlaks määratud tähtaegadele, mille EKP teeb RKPdele kättesaadavaks. Üksuse viitandmete hulka kuuluvad eelkõige selle nimi, juriidilise isiku tunnus või muu asjakohane tunnus, institutsionaalne sektor ja asukohariik ning samuti muud kohustuslikud viitandmete andmeatribuudid, mis on osutatud I ja II lisas.

3. EKP haldab kolmandate riikide residentidest üksuste viitandmeid vastavalt võimalustele. EKP võib sõlmida kahepoolseid kokkuleppeid teatavate liiduväliste RKPdega, nt valdkondliku pädevuse või keeleoskuse põhjustel.

4. Pädevad RKPd kasutavad kogu neile riigisiseselt kättesaadavat teavet, mis tagaks võimalikult suurel määral, et kõikide asjakohaste residentidest üksuste kohta RIADisse kantud viitandmed on täielikud, õiged ja kehtivad. Sel eesmärgil võivad RKPd kasutada kõiki kättesaadavaid teabeallikad, mida nad peavad asjakohaseks, kui sellist teavet saab kasutada määruses (EÜ) nr 2533/98 sätestatud eesmärgil ja ulatuses, tagades kohalduvatel juhtudel konfidentsiaalsuse vastavalt selle määruse artiklile 8.

5. RIAD võimaldab töödelda üksusi ning iga asjakohast üksikut andmeatribuuti käsitlevat teavet, mis on saadud ühest või mitmest allikast. Kahe või enama vastuolulise andmeallika korral määratakse nende prioriteetsus koostamisreegli abil. Pädev RKP aktsepteerib seda standardset koostamisreeglit või otsustab ise asjaomaste andmeallikate prioriteetsuse järjekorra. Kui pädev RKP määrab erineva prioriteetsuse järjekorra, registreerib ta selle RIADis ning EKP kiidab uue prioriteetsuse järjekorra heaks. Pädev RKP võib määrata iga andmeatribuudi jaoks erineva koostamisreegli ning seda hiljem vajadusel muuta. RKPd võivad taotleda oma RIADi keskuse kaudu kokkulepet EKPga klassifitseerimisküsimustes, mida EKP või RKPd peavad tõenäoliselt vastuoluliseks, eriti rahaloomeasutuste sektoriga seoses.

6. Kui kõikide RIADis sisalduvate isikuandmete töötlemisele kohaldatava määruse (EÜ) nr 45/2001 nõuetest ei tulene teisiti, ei kustuta RKPd RIADisse kantud üksusi, et tagada üksuse ja tema elutsükli kande olemasolu RIADis. EKP kehtestab menetluse faktivigade parandamiseks ja teeb selle RKPdele kättesaadavaks.

7. Ükski EKPSi keskpank ei pea teist pädevat RKPd vastutavaks andmete väärkasutuse eest.

Artikkel 5

RIADi koodi ja tunnuste määramine ja haldamine

1. Pädev RKP määrab igale residendist üksusele selle esmaregistreerimisel RIADis RIADi koodi. RKP või EKP võivad anda ajutise RIADi koodi mitte-residentidest üksustele, mis RIADis veel ei esine. RIADi kood ja ajutine RIADi kood peavad olema nõutavas vormingus, mille EKP teeb RKPdele kättesaadavaks.

2. RKPd tagavad, et iga nende poolt määratud RIADi kood on ainukordne, nii et ükski RIADi kood ei ole seotud rohkem kui ühe üksusega ega muutu aja jooksul. Üksused tuvastatakse RIADis kordumatu RIADi koodi abil, et võimaldada sujuvat andmevahetust ja teabevahetust RIADi ja EKPSi vahel ning RIADi ja ühtse järelevalvemehhanismi vahel.

3. Ajutise koodiga RIADisse kantud üksuste puhul hindavad pädevad RKPD korduvate koodide võimalikkust ning määravad RIAD koodi hiljemalt RIADi poolt automaatselt loodud korduvate koodide loetelu saamisele järgneva teise kuu viimasel tööpäeval.

4. EKP määrab RIADi koodi RIADisse kantavatele rahvusvahelistele organisatsioonidele ning töötleb nendega seotud vajalikke viitandmeid.

5. RIADisse kantud üksustel võib olla mitu tunnust ehk „aliast“. Andmeatribuute käsitleva teabe edastamisel märgivad RKPd tunnuse liigi (või lubatavuse korral selle kirjelduse, kui asjaomane tunnuse liik ei sisaldu eelmääratud tunnuseid käsitlevas RIADi loetelus) ning vastava koodi. Samuti tagavad RKPd, et selline teave edastatakse RIADile nõutavas vormingus, mille EKP teeb RKPdele kättesaadavaks.

Artikkel 6

Demograafiliste sündmuste, sektori muudatuste ja äriõiguslike toimingute registreerimine

1. Pädevad RKPd püüavad võimaluste piires registreerida kõik demograafilised sündmused seoses üksustega, mille viitandmed on kantud RIADisse. Nende sündmuste hulka kuuluvad:

a) üksuse loomiskuupäev;

b) üksuse lõpetamiskuupäev;

c) kuupäev, millest alates on üksus mitteaktiivne;

2. Pädevad RKPd teevad mõistlikke jõupingutusi, et edastada uued andmeatribuudid ja nendega seotud muudatused koos väärtuste kehtiva vahemikuga.

3. Pädevad RKPd edastavad kõik muudatused seoses üksuse sektori ümberliigitamisega vastavalt I lisale kohe pärast muudatusest teada saamist või üks kord päevas, kui muudatus puudutab rahaloomeasutuse ümberliigitamist, milles varasem mitte-rahaloomeasutus muutub rahaloomeasutuseks või vastupidi.

Pädevad RKPd esitavad EKP-le kirjaliku selgituse kõikide viivituste kohta rahaloomeasutuse ümberliigitamise ja selle RIADis registreerimise vahel.

4. Pädevad RKPd teevad mõistlikke jõupingutusi, et edastada teave kõikide äriõiguslike toimingute kohta, mis mõjutavad üksuse staatust, näiteks loomine, muudatus (nt kui üksus muutub mitteaktiivseks) või selle üksuse lõpetamine.

Pädevad RKPd registreerivad kooskõlas VI peatükis sätestatud tähtaegadega RIADis kohe pärast nendest teada saamist I lisas loetletud residentidest üksusi puudutavad järgmised äriõiguslikud toimingud:

a) ühinemised uue äriühingu asutamise teel vastavalt määratlusele Euroopa Parlamendi ja nõukogu määruse (EL) 2017/1132 ( 15 ) artiklis 90;

b) ühinemised ühendamise teel vastavalt määratlusele Euroopa Parlamendi ja nõukogu määruse (EL) 2017/1132 artiklis 89;

c) jagunemised jaotumise teel vastavalt määratlusele Euroopa Parlamendi ja nõukogu määruse (EL) 2017/1132 artiklis 136;

d) jagunemised uute äriühingute asutamise teel vastavalt määratlusele Euroopa Parlamendi ja nõukogu määruse (EL) 2017/1132 artiklis 155;

e) filiaali likvideerimine.

Artikkel 7

Haldamise ja läbivaatamise põhimõtted

RKPd teevad mõistlikke jõupingutusi, et tagada kõikide andmeatribuutide jooksev haldus ja ajakohastamine. Haldamine hõlmab andmeatribuutide õigeaegset ja tõhusat läbivaatamist.

Artikkel 8

Andmeedastusstandardid

1. RIADisse andmete üleslaadimise kord on kirjeldatud andmevahetuse spetsifikatsioonides, millele RKPdel on juurdepääs. RKPd sisestavad teabe standardse EKPSi liidese abil või veebi kaudu.

2. Enne andmete RIADisse kandmist teostavad RKPd valideerimiskontrollid, et tagada asjaomaste andmete vastavus andmevahetuse spetsifikatsioonidele. RKPd kasutavad töötajate vigade vähendamiseks piisavat kontrollimehhanismi ning veenduvad RIADisse kantud andmete õigsuses ja kooskõlas.

3. Kui RKP-l ei ole võimalik RIADiga tehnilistel põhjustel ühendust saada, kasutavad nad sellisteks olukordadeks ette nähtud erilahendust (contingency facility) või edastavad andmed e-postiga järgmisele aadressile: RIAD-Support@ecb.europa.eu. RKPd tagavad e-postiga edastatud andmete konfidentsiaalsuse vastavalt määruse (EÜ) nr 2533/98 artiklile 8.

4. Andmete edastamisel võivad RKPd kasutada oma riigi tähestikku, kui nad kasutavad ladina tähestikku. Kasutada tuleb Unicode (UTF-8) standardit, et EKP-lt RIADi kaudu saadavas teabes oleks kõik erimärgid esitatud õigesti.

Artikkel 9

Muutmise ja veateated

Kui RIADis registreeritakse uusi andmeid, käivitub automaatkontroll, mis kontrollib esitatud teabe kvaliteeti vastavalt kokkulepitud standarditele ja valideerimisreeglitele. EKP annab RKPdele automaatselt muu hulgas järgmist tagasisidet:

a) kättesaamiskinnitus, mis sisaldab kokkuvõtvat teavet asjaomases andmekogumis töödeldud ja edukalt rakendatud uuenduste kohta; ja/või

b) vigade raport, mis sisaldab üksikasjalikku teavet ebaõnnestunud uuenduste ja valideerimisreeglite kohta.

Vigade raporti saamisel peavad RKPd võtma koheselt meetmeid parandatud teabe edastamiseks.







III PEATÜKK

KONFIDENTSIAALSUS

Artikkel 10

Andmeatribuutide sisu konfidentsiaalsus

▼M1

1. Vastavalt määruse (EÜ) nr 2533/98 artiklis 8 sätestatud konfidentsiaalsusnõuetele ei avaldata konfidentsiaalseid viitandmeid. Riigi õigusaktide kohaselt avalikest allikatest saadud statistilist teavet ei loeta konfidentsiaalseks ning RIADis salvestatud teabe avaldavad tavaliselt juriidilised isikud, kelle kohta andmed käivad. Viitandmete suhtes, mida ei koguta EKPSi statistika õigusraamistiku alusel, kehtivad nende andmete suhtes kehtivad konfidentsiaalsussätted. Need võivad olla statistikaga mitteseotud õigusraamistike sätted, mille alusel andmed koguti, või asjaomase andmeid esitava üksusega sõlmitud lepingu sätted.

2. RKPd märgivad ära iga üksust kirjeldava atribuudi väärtuse konfidentsiaalsuse, valides ühe kolmest ettemääratud väärtusest:

a) „F“ – vaba, st ei ole konfidentsiaalne ja võib avalikustada;

b) „N“ – atribuudi väärtuse võib avaldada kasutamiseks ainult EKPSis ja institutsioonidele, kellega on sõlmitud vastastikuse mõistmise memorandum, st seda ei või avalikustada laiemalt;

c) „C“ – konfidentsiaalne statistiline teave või teave, mida ei kogutud EKPSi statistika õigusraamistiku alusel ja mille suhtes kehtivad konfidentsiaalsuspiirangud; või

d) „R“ – lisaks kasutusele, mis on lubatud käesoleva artikli lõike 2 punkti b alusel, võib andmeatribuudi väärtuse avaldada andmeid esitanud andmeesitajale ja kohaldatavaid konfidentsiaalsuspiiranguid arvesse võttes muudele andmeesitajatele, st avaldamine on piiratud.

3. EKP käitleb esitatud teavet kohaselt konfidentsiaalsust kaitstes, st EKP ei avalikusta teavet, mis on tähistatud kui „C“, „N“ või „R“. „C“, „N“ või „R“-ga tähistatud kvantitatiivsete näitajate osas võib EKP avaldada või edastada suurusklasside vahemikke.

4. LEI ja kõik avalikus kasutuses tunnuste, sh halduslikud tunnused, väärtus on alati „F“.

▼B

5. LEId omavate üksuste järgmiste andmeatribuutide väärtus on alati „F“:

a) nimi;

b) aadress.

▼M1

6. I lisas osutatud üksuste järgmiste andmeatribuutide väärtus on alati „F“ ja üksuste, mille andmeatribuudid on osutatud II lisas, järgmiste andmeatribuutide väärtus on alati „F“, „R“ või „N“:

a) nimi;

b) institutsionaalne sektor.

▼B







IV PEATÜKK

ANDMEKVALITEEDIHALDUS

Artikkel 11

Andmekvaliteet ja sünkroniseerimine

1. Ilma, et see piiraks määrustes (EÜ) nr 2533/98 ja (EL) nr 1071/2013 (EKP/2013/33) sätestatud EKP andmete kontrolli õigust, jälgivad RKPd EKP-le edastatud teabe kvaliteeti ja veenduvad selles vastavalt põhimõtetele, mida kohaldatakse statistika juhtimis- ja kvaliteedi tagamise raamistikus, mis avaldatakse EKP veebilehel.

2. Andmekogumite kavandatud integratsiooni silmas pidades tagavad RKPd, et viitandmed on vastavuses, täielikud ja vastuoludeta. Eelkõige teevad RKPd mõistlikke jõupingutusi, et tagada eri andmekogumites kasutatud viitandmete sünkroniseerimine.

3. Lahkarvamuste korral näiteks üksuste tunnuste või liigitamise või muude küsimuste osas, mis mõjutavad andmekvaliteedihaldust, teeb EKP otsuse pärast konsulteerimist EKPSi statistikakomiteega.

4. Ühe aasta jooksul käesoleva suunise vastuvõtmisest kehtestab EKPSi statistikakomitee andmete kvaliteedi tagamise korra, k.a RIADi kvaliteediaruanne. Edaspidi vaatab ta selle korra läbi iga kolme aasta järel.







V PEATÜKK

KOOSTÖÖ AMETIASUTUSTEGA, MIS EI OLE RKPd

Artikkel 12

Koostöö ametiasutustega, mis ei ole RKPd

1. Kui osa või kõigi II, VI ja VII peatükis nimetatud andmete allikad kuuluvad riigi ametiasutuste pädevusse, mis ei ole RKPd, peavad RKPd sõlmima nende ametiasutustega püsivad koostöökokkulepped, et tagada andmete edastamine käesolevas suunises sätestatud standardite ja nõuete kohaselt, eelkõige andmete kvaliteedi ja konfidentsiaalsuse osas, välja arvatud juhul, kui sama tulemus on juba saavutatud olemasolevate riigi õigusaktide alusel. Kohalduvatel juhtudel võib sellised kokkulepped sõlmida vastastikuse mõistmise memorandumite kujul riikide statistikaasutuste, riiklike pädevate asutuste või muude riiklike ametiasutustega.

2. Kui RKP-l ei ole selle koostöö käigus võimalik II, VI ja VII peatükis kehtestatud nõudeid järgida, kuna asjaomane riiklik ametiasutus ei esita RKP-le vajalikke andmeid või teavet, arutavad EKP ja RKP küsimuse selle ametiasutusega läbi eesmärgiga tagada, et teave tehakse kättesaadavaks vastavalt kohaldatavatele kvaliteedistandarditele ja õigeaegselt.

3. Kui konfidentsiaalsetena märgitud statistilise teabe allikaks on riiklikud ametiasutused, mis ei ole RKPd, kasutab EKP sellist teavet kooskõlas määrusega (EÜ) nr 2533/98.







VI PEATÜKK

ÜKSUSTE VIITANDMETE SISESTAMISE ERISÄTTED

Artikkel 13

Üksuste loetelu avaldamine

EKP avaldab üksuste loetelu:

a) käesolevas peatükis sätestatud asjakohastes statistikareeglites osutatud ulatuses ja viisil; ning

b) vastavalt institutsionaalsete sektorite liigitusele määruse (EL) nr 549/2013 A lisas.

Artikkel 14

Rahaloomeasutuste viitandmete sisestamine

1. Selleks et koostada määruse (EL) nr 1071/2013 (EKP/2013/33) artiklis 4 nimetatud rahaloomeasutuste nimekirja ja seda hallata, kannavad RKPd ettenähtud sagedusega RIADisse käesoleva suunise I lisa 1. ja 2. osas määratletud andmeatribuudid.

2. RKP teeb RIADis märke, kui piiratakse rahaloomeasutuste nimekirjas oleva institutsiooni finantsvahendusalast tegevust, nt hoiuste vastuvõtmist või laenude andmist, eelkõige enne tema likvideerimist ja/või eemaldamist rahaloomeasutuste sektorist.

3. EKP võib perioodiliselt nõuda asjaomaselt RKP-lt täiendavat teavet, mis võimaldab EKP-l jälgida, kas RIADi andmed on kooskõlas rahaloomeasutusi käsitlevate asjakohaste riigi klassifikaatoritega; RKP peab soovitud teabe taotlusele vastama viivitamata.

4. Kui rahaloomeasutus on filiaal, tuleb RIADisse kanda tema seos tema mitte-residendist peakontoriga. Vastupidisel juhul, kui rahaloomeasutus on peakorter, tuleb RIADisse kanda tema seosed oma filiaalidega, mis on residendid teistes eurot rahaühikuna kasutavates liikmesriikides.

5. RKPd ajakohastavad RIADis võimaluse korral I lisa 1. ja 2. osas määratletud rahaloomeasutuste jaoks sätestatud andmeatribuudid kohe, kui toimuvad muutused rahaloomeasutuste sektoris või seniste rahaloomeasutuste andmeatribuutides. Kui see ei ole võimalik, esitavad RKPd EKP-le kirjaliku selgituse muutuse toimumise ja selle RIADisse kandmise aja viivituse kohta.

Artikkel 15

Investeerimisfondide viitandmete sisestamine

1. Selleks et koostada määruse (EL) nr 1073/2013 (EKP/2013/38) artiklis 3 nimetatud investeerimisfondide nimekiri ja seda hallata, kannavad RKPd ettenähtud sagedusega RIADisse käesoleva suunise I lisa 1. ja 2. osas määratletud andmeatribuudid.

2. RIADisse kantakse olemasolu korral investeerimisfondide ja valitsejate vahelised seosed ning allfondi ja katusfondi vahelised seosed.

3. RKPd teatavad kõikidest I lisa 1. ja 2. osas määratletud investeerimisfondide andmeatribuutide muudatustest, eelkõige investeerimisfondina tegutsemise algusest ja lõpust ning kannavad need RIADisse vähemalt kord kvartalis kahe kuu jooksul kvartali lõpust. Puhasväärtuse andmeatribuut ajakohastatakse kõikide investeerimisfondide puhul kord aastas, kahe kuu jooksul aasta lõpust.

Artikkel 16

Finantsvahendusettevõtete viitandmete sisestamine

1. Selleks et koostada määruse (EL) nr 1075/2013 (EKP/2013/40) artiklis 3 nimetatud finantsvahendusettevõtete nimekiri ja seda hallata, kannavad RKPd ettenähtud sagedusega RIADisse I lisa 1. ja 2. osas määratletud andmeatribuudid.

2. RIADisse kantakse olemasolu korral finantsvahendusettevõtete ja nende haldusettevõtete ja asutajate vahelised seosed.

3. RKPd teatavad kõikidest I lisa 1. ja 2. osas määratletud finantsvahendusettevõtete andmeatribuutide muudatustest, eelkõige finantsvahendusettevõtjana tegutsemise algusest ja lõpust, ning kannavad need RIADisse vähemalt kord kvartalis 14 päeva jooksul vastava kvartali lõpust.

Artikkel 17

Maksestatistikas asjakohaste institutsioonide viitandmete sisestamine

Selleks et koostada Euroopa Keskpanga määruse (EL) nr 1409/2013 (EKP/2013/43) ( 16 ) artikli 5 lõikes 2 nimetatud maksestatistikas asjakohaste institutsioonide nimekiri ja seda hallata, kannavad RKPd ettenähtud sagedusega RIADisse käesoleva suunise I lisa 1. osas määratletud andmeatribuudid. RKPd teatavad kõikidest nende andmeatribuutide muudatustest, eelkõige maksestatistikas asjakohase institutsioonina tegutsemise algusest ja lõpust, ning kannavad need RIADisse aasta lõpu seisuga kolme kuu jooksul aasta lõpust.

Artikkel 18

Kindlustusseltside viitandmete sisestamine

1. Selleks et koostada määruse (EL) nr 1374/2014 (EKP/2014/50) artiklis 3 nimetatud kindlustusseltside nimekiri ja seda hallata, kannavad RKPd ettenähtud sagedusega RIADisse käesoleva suunise I lisa 1. ja 2. osas määratletud andmeatribuudid. RKPd teatavad kõikidest nende andmeatribuutide muudatustest, eelkõige kindlustusseltsina tegutsemise algusest ja lõpust, ning kannavad need RIADisse vähemalt kord kvartalis kahe kuu jooksul iga kvartali lõpust.

2. Kui kindlustusselts on filiaal, tuleb RIADisse kanda tema seos tema mitte-residendist peakontoriga. Vastupidisel juhul, kui kindlustusselts on peakorter, tuleb RIADisse kanda tema seosed oma filiaalidega, mis on residendid teistes eurot rahaühikuna kasutavates liikmesriikides.

▼M1

Artikkel 18a

Pensionifondide viitandmete sisestamine

1. Selleks et koostada määruse (EL) 2018/231 (EKP/2018/2) artiklis 3 nimetatud kindlustusseltside nimekiri ja seda hallata, kannavad RKPd ettenähtud intervallidega RIADisse käesoleva suunise I lisa 1. ja 2. osas määratletud andmeatribuudid. RKPd esitavad kõik muutused andmeatribuutides, eelkõige kui pensionifondide kogumisse lisandub uus pensionifond või lahkub sealt; aruandlus toimub kord kvartalis kolme kuu jooksul pärast iga kvartali lõppu kvartali andmeatribuutide osas ja kord aastas kuue kuu jooksul pärast aasta lõppu aasta andmeatribuutide osas.

2. Esimesel pensionifondide nimekirja esitamisel sisestavad RKPd RIADi täielikud kvartaalsed viitandmed kooskõlas käesoleva suunise I lisa 1. ja 2. osaga hiljemalt 2. oktoobriks 2019. RKPd sisestavad aasta andmeatribuudid 31. märtsiks 2020.

3. Kui pensionifond on filiaal, tuleb RIADisse kanda tema seos tema mitte-residendist peakontoriga. Vastupidisel juhul, kui pensionifond on peakorter, tuleb RIADisse kanda tema seosed oma filiaalidega, mis on residendid teistes eurot rahaühikuna kasutavates liikmesriikides.

4. RIADi kantakse olemasolu korral pensionifondide ja fondivalitsejate ning sponsorite vahelised seosed. Käesolevas artiklis tähendab „Fondivalitseja“ pensionifondi valitsejat andmete osas, mida need üksused peavad esitama määruse (EL) 2018/231 (EKP/2018/2) alusel.

▼M1

Artikkel 19

Andmekogumite regulaarne avaldamine

EKP avaldab andmekogumid järgmiselt:

1) EKP avaldab igal tööpäeval kell 18.00 Kesk-Euroopa aja järgi oma veebilehel koopia rahaloomeasutuste andmekogumist.

2) EKP avaldab muudatuste edastamise tähtpäevale järgneval neljandal tööpäeval kell 18.00 Kesk-Euroopa aja järgi oma veebilehel koopia investeerimisfondide andmekogumist.

3) EKP avaldab muudatuste edastamise tähtpäevale järgneval teisel tööpäeval kell 18.00 Kesk-Euroopa aja järgi oma veebilehel koopia finantsvahendusettevõtete andmekogumist.

4) EKP avaldab muudatuste edastamise kuule järgneva [kuu viimasel tööpäeval] kell 18.00 Kesk-Euroopa aja järgi oma veebilehel koopia maksestatistikas asjakohaste institutsioonide andmekogumist.

5) EKP avaldab muudatuste edastamise kuule järgneval neljandal tööpäeval kell 18.00 Kesk-Euroopa aja järgi oma veebilehel koopia kindlustusseltside andmekogumist.

6) EKP avaldab muudatuste edastamise kuule järgneval neljandal tööpäeval kell 18.00 Kesk-Euroopa aja järgi oma veebilehel koopia pensionifondide andmekogumist.

Iga andmekogumi puhul vastab üksuste nimekiri vastavat liiki üksust käsitlevale EKP statistilise aruandluse määrusele.

▼B







VII PEATÜKK

ÜKSUSTE ASJAKOHASED VIITANDMED MITTEAVALDAVATE ANDMEKOGUMITE JA RÜHMADE JAOKS

Artikkel 20

Üksuste asjakohased viitandmed mitteavaldatavate andmekogumite ja rühmade kohta

Lisaks andmetele, mida on vaja avaldatavate üksuste nimekirjade jaoks, kasutavad täiendavaid üksuste viitandmeid ka mitteavaldatavad andmekogumid. Ülevaade nende andmekogumite jaoks asjakohaste andmeatribuutide kohta on toodud II lisas. Artiklites 21–28 on määratletud II lisas nimetatud andmeatribuutide edastamise tingimused. Eelkõige peavad RKPd tagama erinevates andmekogumites olevate viitandmete täielikkuse ja vastavuse.

Artikkel 21

Individuaalsete bilansikirjete statistika ja individuaalsed rahaloomeasutuste intressimäärad

Pädevad RKPd tagavad, et RIADisse on õigesti kantud teave, mis käsitleb nende euroala krediidiasutuste kogumit, kelle kohta RKPd peavad esitama EKP-le individuaalsete bilansikirjete statistika või individuaalsete rahaloomeasutuste intressimäärade andmed vastavalt Euroopa Keskpanga suunisele EKP/2014/15. EKP teatab RKPdele kogumi koosseisu. Kogumi koosseisu muutudes teevad RKPd vajalikud muudatused RIADisse kantud teabes.

▼M1

Artikkel 22

Määruse (EL) nr 1333/2014 (EKP/2014/48) jaoks asjakohased viitandmed

1. Pädevad RKPd tagavad, et RIADisse kantakse viitandmed üksuste kohta, millele on antud LEId ja mis on asjakohased määruse (EL) nr 1333/2014 (EKP/2014/48) suhtes. RKPd sisestavad puuduvad viitandmed, mis on asjakohased määruse (EL) nr 1333/2014 (EKP/2014/48) suhtes, viie tööpäeva jooksul EKP-lt puuduvate andmete teate saamisest. EKP teatab RKPdele kord nädalas viitandmed, mis on asjakohased määruse (EL) nr 1333/2014 (EKP/2014/48) suhtes. Pädevad RKPd ajakohastavad viitandmeteid, mis on asjakohased määruse (EL) nr 1333/2014 (EKP/2014/48) suhtes ja mis on kantud RIADi, niipea kui nad saavad teada ühe või mitme andmeatribuudi muutumisest.

2. Euro lühiajaline intressimäär põhineb määruse (EL) nr 1333/2014 (EKP/2014/48) alusel esitatavate andmete allkogumil. Kui LEIga üksus on asjakohane euro lühiajalise intressimäära määramiseks, sisestavad RKPd RIADi Euroopa arvepidamise Süsteemi (edaspidi „ESA 2010“) sektoriliigituse ja muud II lisas osutatud andmeatribuudid samal kuupäeval, kui EKP teatab euro lühiajalise intressimäära määramiseks asjakohastest üksustest. EKP teatab RKPdele kord päevas viitandmed, mis on asjakohased euro lühiajalise intressimäära määramiseks.

▼B

Artikkel 23

Tagatiste haldamiseks asjakohased viitandmed

Pädevad RKPd tagavad tagatiste haldamise seisukohalt asjakohaste üksuste viitandmete kvaliteedi ja usaldusväärsuse ning kannavad RIADisse kõik II lisas loetletud andmeatribuudid, mis on asjakohased selliste üksuste puhul, et pädevad RKPd saaksid kohaselt kontrollida, et rahapoliitika vastaspooled järgivad märkimisväärseid seoseid käsitlevaid norme, mis on sätestatud suunise (EL) 2015/510 (EKP/2014/60) neljanda osa VIII jaotises.

Artikkel 24

Riigieelarve haldussüsteemi osas asjakohased viitandmed

Pädevad RKP teevad mõistlikke jõupingutusi, et kanda RIADisse kõik II lisas loetletud andmeatribuudid üksuste kohta, kes on asjakohased riigieelarve halduses (Treasury Management System,TMS). EKP peab looma TMS tunnused TMSis asjakohastele üksustele.

Artikkel 25

Väärtpaberiosaluste statistika andmebaasi osas asjakohased viitandmed

Pädevad RKPd kannavad RIADisse kõik II lisas loetletud andmed vastaspoolte kohta, mis on asjakohased seoses väärtpaberiosaluste statistika andmebaasiga vastavalt Euroopa Keskpanga määrusele (EL) 2016/1384 (EKP/2016/22) ( 17 ) ja suunisele EKP/2013/7 ( 18 ). RKPd tagavad, et sellised üksused on seotud väärtpaberiosaluste statistika andmebaasiga ühise kindla tunnuse abil, mis hõlmab kõiki üksusi kõikides sektorites.

Artikkel 26

Väärtpaberite keskandmebaasi osas asjakohased viitandmed

RKPd teevad mõistlikke jõupingutusi, et kanda RIADisse kõik II lisas loetletud andmeatribuudid nende riikide residentidest väärtpaberiemitentide kohta, kes on kantud väärtpaberite keskandmebaasi vastavalt suunisele EKP/2012/21 ( 19 ). RKPd tagavad, et sellised üksused on seotud väärtpaberite keskandmebaasiga ühise muutumatu tunnuse abil, mis hõlmab kõiki üksusi kõikides sektorites.

Artikkel 27

AnaCrediti osas asjakohased viitandmed

RKPd tagavad, et RIADisse kantakse viitandmed nende vastaspoolte kohta, mis on asjakohased AnaCrediti osas vastavalt määrusele (EL) 2016/867 (EKP/2016/13) ja suunisele (EL) 2017/2335 (EKP/2017/38). II lisas on esitatud ülevaade asjakohastest andmeatribuutidest, mida nõutakse vastavalt sellele määrusele ja suunisele, sealhulgas kõikide residentidest vastaspoolte kordumatu tähistamine RIADis.

Artikkel 28

Viitandmete sisestamine rühmade kohta

1. RKPd tagavad, et RIADisse kantakse seoseid käsitlevad viitandmeid, mis on vajalikud andmete esitamiseks väärtpaberiosaluste statistika andmebaasi vastavalt määrusele (EL) 2016/1384 (EKP/2016/22), AnaCreditisse vastavalt määrusele (EL) 2016/867 (EKP/2016/13) ning märkimisväärsete seoste hindamiseks vastavalt suunisele (EL) 2015/510 (EKP/2014/60). See teave seoste viitandmete kohta võimaldab süsteemi poolt dünaamiliste rühmastruktuuride koostamist.

2. RKPd esitavad statistilise teabe pangagruppide kohta juriidiliste isikute tasandil, sealhulgas kõik asjaomasesse pangagruppi kuuluvad väljaspool euroala asuvad üksused (vahetud ema- või tütarettevõtjad).

3. RKPd võivad esitada EKP-le teabe mittekontrollitavate üksuste kohta.

4. RKPd võivad täita grupi teabe sisestades grupi mis tahes muud liiki liikmed ja sõltuvad üksused ning nad peavad edaspidi tegema mõistlikke jõupingutusi selle teabe ajakohastamiseks.

5. Vastuolulise teabe korral grupi koosseisu kuuluvate üksuste kohta võtavad pädevad RKPd arvesse selle riigi RKP juhiseid, mille resident on grupi peaettevõtja.







VIII PEATÜKK

LÕPPSÄTTED

Artikkel 29

Muudatuste tegemise lihtsustatud kord

EKP juhatus võib teha käesoleva suunise lisades tehnilisi muudatusi tingimusel, et need ei muuda aluspõhimõtteid ega mõjuta liikmesriikide andmeesitajate aruandluskoormust. EKP juhatus teavitab EKP nõukogu sellisest muudatusest põhjendamatu viivituseta.

Artikkel 30

Jõustumine

Käesolev suunis jõustub päeval, mil sellest teatatakse RKPdele liikmesriikides, mille rahaühik on euro.

Artikkel 31

Adressaadid

Käesolev otsus on adresseeritud eurot rahaühikuna kasutavate liikmesriikide keskpankadele.

▼M1









I LISA

ASUTUSTE JA FILIAALIDE REGISTER (RIAD) – NIMEKIRJAD AVALDAMISEKS

1. OSA

Avaldamiseks koostatavate andmekogumite jaoks edastatavad andmeatribuudid







Andmeatribuudi nimetus () Asjakohane järgmiste üksuste nimekirjade jaoks: RAd Investeerimisfondid FVCd Maksestatistikas asjakohased institutsioonid () Kindlustusseltsid Pensionifondid Liik Ajakohastamise sagedus Liik Ajakohastamise sagedus Liik Ajakohastamise sagedus Liik Ajakohastamise sagedus Liik Ajakohastamise sagedus Liik Ajakohastamise sagedus Tunnused — RIADi kood (RIAD code) M d M q M q M a M q M q — Riigisisene tunnus (kui on) (National identifier, — as available) M d O q M q M a M q M q — EGR kood (EGR code) O d O q — LEI kui on) (LEI, as available) M d M q M q M a M q M q — PANGA TUNNUSKOOD (BIC) (Bank identifier code, BIC) O d — ISIN-koodid (kui on) (ISINs, as available) O m M q M q O q O q Nimetus (Name) M d M q M q M a M q M q Residentsuse riik (Country of residence) M d M q M q M a M q M q Aadress (*1) (Address) M d O q O q M a M q M q Õiguslik vorm (*1) (Legal form) M d O q O q O a O q O q Börsil noteerituse tähis (Flag Listed) M d M q M q O a M q M q Järelevalve liik (Type of supervision) M d M q M q M a M q M q Aruandlusnõuded (Reporting requirements) M d M q M q M a M q M q Krediidiasutuse tegevusloa liik (Type of banking licence) M d O a Õiguslik vorm (Legal set-up) M q Tähis vastavuse kohta UCITSiga (Flag UCITS compliance) M q Allfondi tähis (Flag Sub-fund) M q Väärtpaberistamise olemus (Nature of securitisation) M q Investeerimisfondi liik (Type of Investment Funds) M q Investeerimisfondide investeerimispoliitika (Investment policy for IFs) M q Pensionifondi liik (Type of Pension Funds) M q Tähis „sponsoreeritud“ (Flag „Is sponsored“) M q Makseteenuse pakkuja tähis (Flag Payment service provider, PSP) M a Maksesüsteemi käitaja tähis (Flag Payment system operator, PSO) M a Väikese PSP tähis (Flag small PSP) M a Erandiga PSP tähis (Flag PSP derogation granted) M a PSP tegevusloa liik (Type of PSP license) M a PSP geograafiline ulatus (PSP geographical scope) M a Institutsionaalne sektor (Institutional sector) M d M q M q M a M q M q Institutsionaalse sektori allsektorid (Institutional sector details) M d M q M q M a M q M q Institutsionaalse sektori kontroll (Institutional sector control) M d M q M q M a M q M q NACE code (NACE code) M d M q M q O a M q M q Geograafiline asukoht (NUTS) (*1) (Geographic location, NUTS) M d O q O q M a M q M q Riigisisene tööhõive ((+)) (Employment domestic) O a O a O a O a O a O a Bilanss (EKP määrus) riigisisene ((+)) (Balance sheet total (ECB Regulation) domestic) M a O () a O a Netovara, riigisisene ((+)) (Net assets domestic) O a M a Kindlustuspreemiate brutosumma, riigisisene ((+)) ( Gross premiums written domestic ) M a Töötajad kokku ((++)) (Total employment) O a O a O a O a O a O a Bilanss kokku ((++)) (Total balance sheet) M a O a O a O () a O a Kindlustuspreemiate brutosumma ((++)) (Gross premiums written) M a Loomise kuupäev (Birth date) O d O q O q O a O q O q Lõpetamise kuupäev (Closure date) M d M q M q M a M q M q Tähis „Mitteaktiivne“ (Flag „IsInactive“) M d M q M q M a M q M q Likvideerimise tähis (Flag „Is under liquidation“) M d O q M q M a M q O q Nõutavad vastaspooled (Required counterparties) FVC algataja (Originator of FVC) M q Fondivalitseja (kui on) (Management company, as applicable) M q M q M () q Peakontor ***) kui on (Headquarters, as applicable) M d M q M q (+) välja arvatud mitte-residentidest filiaalid (või peakorterid). (++) sealhulgas mitte-residentidest filiaalid (kui on). (*1) kui on. (3) Maksestatistikas asjakohaste institutsioonide loetelu võib kattuda rahaloomeasutuste loeteluga. (4) See teave tuleb esitada vähemalt ühe muutuja kohta, olenevalt andmete kogumise süsteemist. (5) Andmeatribuut on pensionifondi valitseja andmete kohta, mida need üksused peavad esitama määruse (EL) 2018/231 (EKP/2018/2) alusel. Asjakohasus: M (kohustuslik), O (valikuline), tühi (ei kohaldu). Sagedus: a (aasta), q (kvartal), m (kuu) d (päev/kohe muutumisel). Tähtaeg: aastaandmete esitamise tähtaeg on (kui mujal ei ole sätestatud teisiti) üks kuu pärast vaatluskuupäeva.

2. OSA

Üksuste vaheliste seoste liigid







Liik Ajakohastamise sagedus 1. Ettevõttesisesed seosed Juriidiliste üksus(t)e ja ettevõtja vahelised seosed O — 2. Kontsernisisesed seosed Juriidiliste üksuste vaheline kontrolli seos M () q Juriidiliste üksuste vaheline omandiseos (kontrollimata) O q 3. Muu suhe Algataja ja selle FVC vaheline seos M q Fondivalitseja ja selle FVC/investeerimisfondi () (*1) vaheline seos M q Mitte-residendist filiaali ja selle residendist peakontori vaheline seos M q () Residendist filiaali ja selle mitte-residendist peakontori vaheline seos M q Allfondi ja katusfondi vaheline seos (*1) M q Üksuse ja selle kõrgeima tasandi emaettevõtja vaheline seos () (*1) M m Pensionifondi ja selle sponsori vaheline seos (*1) O q (1) ainult pangagruppidele, mille peakontor on euroalal, ja vastaspooltele määruse (EL) 2016/867 (EKP/2016/13) alusel; muul juhul vabatahtlik. (2) vähemalt kord kvartalis, olenevalt sektorist. (3) ainult AnaCredit suhtes asjakohastele üksustele. (4) v.a isevalitsevad ettevõtjad. (*1) kui on.









II LISA

ASUTUSTE JA FILIAALIDE REGISTER (RIAD) – MITTEAVALDATAVAD NIMEKIRJAD

Andmeatribuudid, mis tuleb esitada andmekogumitesse nende vastava õigusraamistiku alusel käesoleva suunise VII peatükis







Andmeatribuudi nimetus individuaalsete bilansikirjete statistika või individuaalsete rahaloomeasutuste intressimäärade statistika (iBSI-iMIR) Määrus (EL) nr 1333/2014 (EKP/2014/48) ja euro lühiajaline intressimäär Tagatise haldamisel asjakohased üksused Riigieelarve haldussüsteem (TMS) Väärtpaberiosaluste statistika andmebaas (SHSDB) (1) Väärtpaberite keskandmebaas (CSDB) Ühine Granulaarne Analüütiline krediidiandmebaas (AnaCredit) (2) Üksuste tunnused — RIADi kood (RIAD code) x x x x x x x — LEI ((*1)) x x x x x — Riigisisene tunnus ((*1)) (National identifiers) x x x x — Muud tunnused (Other Identifiers) x x x x x Instrumentide tunnused (Instrument Identifiers) — ISIN (ISIN) x x Nimetus (Name) x x x x x x x Residentsuse riik (Country of residence) x x x x x x x Aadress (Address) x Õiguslik vorm (Legal form) x Institutsionaalne sektor (Institutional sector) x x x x x x x Institutsionaalse sektori allsektorid (Institutional sector details) x x x x x x x Institutsionaalse sektori kontroll (Institutional sector control) x x x x x x x Tagatiste grupp (Collateral group) x NACE code (NACE code) x x x Geograafiline asukoht (NUTS) x Tähis CCP (Flag CCP) x Aruandlusnõuded (Reporting requirements) x Raamatupidamisraamistik (Accounting Framework) x Töötajad kokku (Total employment) x Bilanss kokku (Total balance sheet) x Ettevõtja suurus (Enterprise size) x Aastakäive (Annual turnover) x Õigusmenetluse seis (Status of legal proceedings) x Loomise kuupäev (Birth date) x x x x x x x Lõpetamise kuupäev (Closure date) x x x x x x x Tähis „Is Inactive“ (Flag „Is Inactive“) x x x x x x Seosed (Relationships) — Omandisuhe (Ownership relation) x — Seos filiaaliga (Branch relation) x Seos (Link) — peakontoriga (to headquarter) x x — vahetu kontrolli omava emaettevõtjaga (to direct controlling parent) x x — Kõrgeimal tasandil kontrolli omava emaettevõtjaga (to ultimate controlling parent) x x — fondivalitsejaga (to management company) x (1) asjaomase SHSDB vastaspoole ülesannete kohustuslike omaduste nimekiri on täpsustatud vastavates õigusaktides. (2) AnaCredit vastaspoolte kohustuslike omaduste nimekiri sõltub konkreetsest ülesandest (laenusaaja, garant, jne), residentsusest (aruandvas liikmesriigis või sellest väljaspool) ja laenuandmise kuupäevast kohaldatavate õigusaktide alusel. (*1) kohustusliku andmeatribuudina tuleb esitada LEI või selle puudumisel riigisisene tunnus.